cyanic-selkie/wikianc huggingface dataset:
সমকালীন শিল্পকলা
উদ্বেগের বিষয়
সমসাময়িক শিল্পকলা প্রসঙ্গে উদ্বেগের বিষয়ও সমালোচনার মধ্যে আসে। আন্দ্রেয়া রোসেন বলেছেন যে কিছু সমসাময়িক চিত্রশিল্পীদের "সমসাময়িক শিল্পী হওয়ার মানে কী তা তার কোনও ধারণা নেই" এবং তারা "সম্পূর্ণ ভুল কারণে এটির চর্চা করছে"।
পুরস্কার
সমকালীন শিল্পকলা প্রসঙ্গে আয়োজিত প্রতিযোগিতা সমূহ এবং প্রদত্ত পুরস্কার ও সম্মাননা সমূহ:
চেন্নাই উত্তর লোকসভা কেন্দ্র
চেন্নাই উত্তর লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি চেন্নাই জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল চেন্নাই উত্তর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী কেন্দ্রটি চেন্নাই জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী কেন্দ্রটি চেন্নাই জেলায় অবস্থিত। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী কেন্দ্রটি চেন্নাই জেলায় অবস্থিত। এই কেন্দ্রটি তফসিলী জাতিিদের জন্য সংরক্ষিত।
চেন্নাই উত্তর লোকসভা কেন্দ্র বিজয়ী বর্তমান ও প্রাক্তন সংসদ
চেন্নাই উত্তর লোকসভা কেন্দ্র বিজয়ী বর্তমান সংসদ ডিএমকে দলের সদস্য কালানিথি বীরাস্বামী এবং প্রাক্তন সংসদ ছিলেন এডিএমকে দলের সদস্য টি জি ভেঙ্কটেশ বাবু।
অনিদ্রা
<templatestyles src="Module:Infobox/styles.css"> অনিদ্রা হলো একটি ঘুমের ব্যাধি যাতে মানুষের ঘুমে সমস্যা হয়। অনিদ্রা  বা ইনসমনিয়ার রোগীদের ক্ষেত্রে ঘুমিয়ে পড়তে বা ইচ্ছামত ঘুমাতে অসুবিধা হয়।  এক্ষেত্রে  সাধারণত দিনের বেলায় ঘুম, কম শক্তি, খিটখিটে, এবং  বিষণ্ণ মেজাজ পরিলক্ষিত হয়। এর ফলে সড়ক গাড়ি দুর্ঘটনার ঝুঁকি বেড়ে যেতে পারে। সেইসাথে কোনো কাজে ফোকাস করতে এবং শেখতে সমস্যা হতে পারে। অনিদ্রা স্বল্পমেয়াদী হতে পারে। কয়েক সপ্তাহ স্থায়ী হতে পারে বা দীর্ঘ মেয়াদী যেমন এক মাসের বেশিও স্থায়ী হতে পারে।
অনিদ্রা এককভাবে বা অন্য সমস্যার পাশ্ব-প্রতিক্রিয়া হিসেবে ঘটতে পারে। অনিদ্রা হতে পারে এমন অবস্থার মধ্যে রয়েছে মনস্তাত্ত্বিক চাপ, দীর্ঘস্থায়ী ব্যথা, হৃদযন্ত্রের ব্যর্থতা, হাইপারথাইরয়েডিজম, বুকজ্বালা, মেনোপজ, কিছু ডাক্তারি ঔষধ, ক্যাফেইন, নিকোটিন এবং অ্যালকোহল । অন্যান্য ঝুঁকির কারণগুলির মধ্যে রয়েছে রাতে কাজ করা এবং নিদ্রাকালীন শ্বাসব্যাঘাত । ঘুমের অভ্যাস এবং অন্তর্নিহিত কারণগুলি সন্ধান করার জন্য একটি পরীক্ষার উপর ভিত্তি করে রোগ নির্ণয় করা হয়। কারো ঘুমের বিশ্লেষণ করে অন্তর্নিহিত ঘুমের ব্যাধির সন্ধান করা যেতে পারে। দুটি প্রশ্ন দিয়ে স্ক্রীনিং করা যেতে পারে: "আপনি কি ঘুমাতে অসুবিধা অনুভব করেন?" এবং "আপনার কি ঘুমিয়ে পড়তে বা ঘুমাতে অসুবিধা হয়?"
লক্ষণ ও উপসর্গ
থাম্ব| অনিদ্রার সম্ভাব্য জটিলতা। অনিদ্রার লক্ষণঃ
কারন
অনিদ্রার লক্ষণ :
প্রক্রিয়া
অনিদ্রা ব্যখ্যা করার ক্ষেত্রে জ্ঞানভিত্তিক এবং শারীরবৃত্তীয় দুটি প্রধান মডেল বিদ্যমান। জ্ঞানভিত্তিক মডেলের মতে, কোনও ব্যক্তিকে ঘুমিয়ে পড়া থেকে বিরত রাখতে অনুধ্যান এবং হাইপারঅ্যারোসাল অবদান রাখে। যা ব্যক্তিকে ইনসমনিয়ার দিকে পরিচালিত করতে পারে।
শারীরবৃত্তীয় মডেলটি অনিদ্রাগ্রস্থ ব্যক্তিদের মধ্যে প্রাপ্ত তিনটি প্রধান ফলাফলের উপর ভিত্তি করে তৈরি করা হয়েছে। প্রথমত, মূত্রে কর্টিসল এবং ক্যাটেকোলামাইনের পরিমাণ বৃদ্ধি ও HPA অক্ষ এবং উত্তেজনার বর্ধিত ক্রিয়াকলাপ; দ্বিতীয়ত, জাগরণের সময় সর্বোপরি সেরিব্রাল গ্লুকোজের ব্যবহার বৃদ্ধি এবং অনিদ্রায় আক্রান্ত ব্যক্তিদের মধ্যে NREM ঘুমের সময় বৃদ্ধি; এবং পরিশেষে, অনিদ্রায় আক্রান্ত ব্যক্তিদের মধ্যে পূর্ণ শরীরের বিপাক এবং হৃৎস্পন্দন বৃদ্ধি। একসাথে নেওয়া এই সমস্ত ফলাফলগুলো উত্তেজনা সিস্টেম, জ্ঞানভিত্তিক সিস্টেম এবং HPA অক্ষের একটি ডিজিগুলেশনের পরামর্শ দেয়। যা সমন্বিতভাবে ইনসমনিয়ায় অবদান রাখতে পারে। যাইহোক, হাইপারঅ্যারোসাল অনিদ্রার ফলাফল, বা কারণ কিনা তা এখনো অজানা। ইনসমনিয়া নিয়ে গবেষণায়, নিবারক নিউরোট্রান্সমিটার GABA এর পরিবর্তিত মাত্রা পাওয়া গেছে। অনিদ্রা, ঘুমের উপর সার্কেডিয়ান নিয়ন্ত্রণ বা জাগ্রত নির্ভরশীল প্রক্রিয়া দ্বারা চালিত হয় কিনা তা নিয়ে গবেষণায় অসঙ্গতিপূর্ণ ফলাফল পাওয়া গেছে।
বয়স বাড়ার সাথে সাথে পুরুষ এবং মহিলা উভয়ের মধ্যে যৌন হরমোনের পরিবর্তন বয়স্ক ব্যক্তিদের মধ্যে ঘুমের ব্যাধির জন্য আংশিকভাবে দায়ী হতে পারে।
রোগ নির্ণয়
এথেন্স অনিদ্রা স্কেল ব্যবহার করে অনিদ্রা পরিমাপ করা হয়। ঘুমের সাথে সম্পর্কিত আটটি পরামিতি ব্যবহার করে এই স্কেলে অনিদ্রা পরিমাপ করা হয়। অবশেষে একটি সামগ্রিক স্কেল হিসাবে উপস্থাপন করা হয় যা একজন ব্যক্তির ঘুমের প্যাটার্নকে মূল্যায়ন করে।
প্রতিরোধ
অনিদ্রা প্রতিরোধ এবং চিকিৎসার জন্য জ্ঞানভিত্তিক আচরণগত থেরাপি, ওষুধ, এবং জীবনযাত্রার পরিবর্তন প্রয়োজন হতে পারে। পাশাপাশি কিছু কার্যকরী উপায় অবলম্বন করা যেতে পারে:
ইসরাত জাহান চৈতি
ইসরাত জাহান চৈতি একজন বাংলাদেশি অভিনেত্রী, যিনি ২০০৮ সালে লাক্স চ্যানেল আই সুপারস্টারে বিজয়িনীর মুকুট পরেছিলেন। ২০১১ সালে রাবেয়া খাতুনের মধুমতী চলচ্চিত্রে অভিনয়ের মাধ্যমে তার চলচ্চিত্রাঙ্গনে যাত্রা শুরু হয়। এরপর তিনি আরেফিন শুভর বিপরীতে শাহাদাত হোসেন লিটনের লাভলি চলচ্চিত্রে অভিনয় করেন। চলচ্চিত্রটিতে অভিনয়ের জন্য তিনি মেরিল-প্রথম আলো পুরস্কারের জন্য মনোনীত হয়েছিলেন।
কর্মজীবন
ইমপ্রেস টেলিফিল্মের চলচ্চিত্র মধুমতি (২০১১) -তে রিয়াজের বিপরীতে অভিনয়ের মাধ্যমে তার চলচ্চিত্রের অভিষেক ঘটে। ২০১৩ সালে তার অভিনীত লাভলি চলচ্চিত্রটি মুক্তি পায়। ২০১৭ সালে তিনি শিবলী সাদিকের বিপরীতে মন দেব মন নেব নামের একটি চলচ্চিত্রে অভিনয়ের জন্য চুক্তিবদ্ধ।
পশ্চিম ইন্দিরা টোল
পশ্চিম ইন্দিরা কল (উচ্চতা ) কারাকোরাম পর্বতশ্রেণীর সিয়াচেন মুজতাঘের ইন্দিরা শৈলশিরায় অবস্থিত টোল বা কল। এই স্থানটি ভারত, পাকিস্তান, ও চীন সীমান্তের সংযোগস্থলের কয়েক কিলোমিটারের মধ্যে অবস্থিত।
অবস্থান
পশ্চিম ইন্দিরা টোল উত্তরে উর্দোক হিমবাহ ও দক্ষিণে সিয়াচেন হিমবাহের মধ্যে অবস্থিত একটি অবতল স্থান বিশেষ। এই স্থানটি সিন্ধু নদ ও তারিম নদীর মধ্যে অবস্থিত এক জলবিভাজিকা। সিয়া কাংরি শৃঙ্গটি এখান থেকে তিন কিলোমিটার পশ্চিমে অবস্থিত।
নামকরণ
এই টোলের ২.৪ কিলোমিটার পূর্ব দিকে ইন্দিরা শৈলশিরায় ) উচ্চতায় অবস্থিত অপর একটি টোল অবস্থিত। ১৯১২ খ্রিষ্টাব্দে মার্কিন মহিলা পর্বতারোহী ফ্যানি বুলক ওয়ার্কম্যান এই টোলের নাম ইন্দিরা কল বা ইন্দিরা টোল রাখেন। কর্ণেল নরেন্দ্র কুমার ১৯৮১ খ্রিষ্টাব্দে পশ্চিম দিকে অবস্থিত প্রথমোক্ত টোলে পৌঁছন। ১৯৮৮ খ্রিষ্টাব্দে হরিশ কাপাডিয়া ঐ টোলে পৌঁছন এবং তিনি এর নাম দেন মূল ইন্দিরা টোল বা পশ্চিম ইন্দিরা টোল এবং ফ্যানি বুলক ওয়ার্কম্যানের নামকরণ করা টোলের নতুন নাম দেন পূর্ব ইন্দিরা টোল।
বিতর্কিত অঞ্চল
এই টোল ভারত, পাকিস্তান, ও চীন সীমান্তের সংযোগস্থলের কয়েক কিলোমিটার পূর্বে অবস্থিত যেখানে ভারত ও পাকিস্তানের মধ্যে অবস্থিত প্রকৃত ভূমি অবস্থান রেখা চীন সীমান্তের সাথে মিলিত হয়েছে। এই টোলের দক্ষিণ দিকের অঞ্চলগুলি ভারত ও পাকিস্তান দুই দেশই দাবী করলেও ভারতের নিয়ন্ত্রণে রয়েছে। এর উত্তর দিকে ট্রান্স কারাকোরাম ট্র্যাক্টের অংশ যা ভারত দাবী করলেও ১৯৬৩ খ্রিষ্টাব্দ থেকে এই অঞ্চলটি পাকিস্তান ও চীনের মধ্যে সীমান্ত চুক্তির ফলে চীনের নিয়ন্ত্রণাধীন রয়েছে।
সাফ অনূর্ধ্ব-১৭ চ্যাম্পিয়নশিপ
সাফ অনূর্ধ্ব-১৭ চ্যাম্পিয়নশিপ একটি বার্ষিক আন্তর্জাতিক ফুটবল প্রতিযোগিতা যা দক্ষিণ এশীয় ফুটবল ফেডারেশন (সাফ) সদস্যদের অনূর্ধ্ব-১৭ জাতীয় দলসমূহের মধ্যে অনুষ্ঠিত হয়। টুর্নামেন্টের প্রথম সংস্করণ আগস্ট ২০১১ সালে নেপালে হয়। প্রতিযোগিতাটি সাফ সভাপতি কাজী সালাউদ্দিন নেতৃত্বে চালু করা হয়েছিল যিনি ২০০৯ সালে নির্বাচিত হন।
রাম চন্দ্র তিওয়ারি
রাম চন্দ্র তিওয়ারি (জন্ম: ১৯২৪) নেপালি রাজনীতিবিদ। যিনি ১৯৯৯ সালের নির্বাচনে নেপালি কংগ্রেস দলের হয়ে প্রতিনিধি সভায় নির্বাচিত হয়েছিলেন। তিনি একজন লেখকও ছিলেন এবং পানী কি কাহানির মতো অনেক গল্প লিখেছিলেন। ১৯২৪ খ্রিস্টাব্দে, বেনারস জেলার এক সম্ভ্রান্ত ব্রাহ্মণ পরিবারে তাঁর জন্ম হয়েছিল।
দ্বারকা সেক্টর ৯ মেট্রো স্টেশন
দ্বারকা সেক্টর ৯ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ৯-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক, স্টেট ব্যাংক অব ইন্ডিয়া ও ইন্ডাসইন্ড ব্যাংকের এটিএম পরিষেবা উপলব্ধ।
হাকিমপুর উপজেলা
হাকিমপুর উপজেলা বাংলাদেশের দিনাজপুর জেলার অন্তর্গত একটি উপজেলা। ১৯৫০ সালের ২৫শে মার্চ তৎকালীন পাকিস্তান সরকার এক গেজেট নোটিশের মাধ্যমে আলীহাট, বোয়ালদাড়, খট্টামাধবপাড়া ও বিরামপুর সহ মোট ৪ টি ইউনিয়নের সমন্বয়ে হাকিমপুর মৌজার নামানুসারে হাকিমপুর থানা ঘোষণা করেন
অবস্থান ও আয়তন
এ উপজেলার উত্তরে নবাবগঞ্জ উপজেলা ও বিরামপুর উপজেলা, দক্ষিণে জয়পুরহাট জেলার পাঁচবিবি উপজেলা, পূর্বে ঘোড়াঘাট উপজেলা, পশ্চিমে ভারতের পশ্চিমবঙ্গ ও বিরামপুর উপজেলা।
প্রশাসনিক এলাকা
হাকিমপুর উপজেলার ইউনিয়ন ৩টি ও ১টি পৌরসভা নিয়ে গঠিত।
ইতিহাস
ভারত বর্ষ বিভক্ত হবার আগেই মুর্শিদাবাদের জমিদার মিনা কুমারী তাহার জমিদার অন্তর্গত একটি অঞ্চলের নাম ছিল বালুরঘাট। মিনা কুমারী ছিলেন ধনবতী–বিশাল সম্পদশালীনী। কিন্তু সম্পদের রক্ষনাবেক্ষনের জন্য তাহার জনবল ছিল অপ্রতুল। তাই তিনি তাহার কিছু সম্পত্তি হস্তান্তর করিতে মনস্থ করিলেন। গদাধর মন্ডল তখন উঠতি ধনশালী ছিলেন। বহুদিনের বাসনা জমিদার হবেন। সুযোগও আসল দর পত্তনি হিসাবে মিনা কুমারীর নিকট হইতে তিনি ক্রয় করিলেন বালুঘাট  থানার ৬টি মৌজা হাকিমপুর, ধরন্দা, মাকুরমুড়া, খোর্দ্দা-মাহসুল,বাসুদেবপুর ও আপ্তর। এসব কিছু তখন ছিল বগুড়া জেলার অধীন।
ভারতবর্ষ বিভক্ত হওয়ার পর জমিদারী প্রথাও উচ্ছেদ হল। আর বালুরঘাট থানাও দুই ভাগে বিভক্ত হল। দুই অংশ দুই দেশের অন্তর্ভুক্ত হল। তদানিন্তন পূর্ব পাকিস্তান ভুক্ত এই অঞ্চলটি পার্শ্ববর্তী থানা নবাবগঞ্জের অন্তর্ভুক্ত হয়ে বগুড়া হতে দিনাজপুর জেলার অধীন হয়ে গেল। একে তো সীমান্ত এলাকা তার উপর থানা সদর হইতে দূর। ট্রেন ডাকাতি, গ্রামে-গঞ্জে চুরি ডাকাতি প্রভৃতি অরাজকতায় জন জীবন অতিষ্ঠ। প্রয়োজন দেখা দিল একটি পুলিশ ফাঁড়ীর তধানীন্তন পাক হিলি বাজারস্থ জনাব শফি মন্ডল সাহেবের চালকল গুদামে স্থাপিত হইল একটি পুলিশ ফাঁড়ী।
১৯৫০ সালের ২৫শে মার্চ হাকিমপুর ইতিহাসে এক স্মরনীয় ঘটনা। তৎকালীন পাকিস্তান সরকার এক গেজেট নোটিফিকেশনের মাধ্যমে এই দিনে বোয়ালদাড়, আলীহাট, খট্টামাধবপাড়া ও বিরামপুর সহ মোট ৪ টি ইউনিয়নের সমন্বয়ে হাকিমপুর মৌজার নামানুসারে হাকিমপুর থানা ঘোষণা করেন। পরবর্তীতে ২টি ইউনিয়ন যথা হিলি-হাকিমপুর ও কাটলা সৃষ্টির মাধ্যমে এই থানায় মোট ৬টি ইউনিয়ন হয়।
১৯৬১ সালে তৎকালীন পাকিস্তান সরকার জমিদার বিধুবালা সরকারের নিকট হতে তার বাসভবন সহ মোট ২৭৫ একর ৫৮৬৯.২০ টাকায় ক্রয় করেন এবং সেখানে থানার অফিস স্থানান্তরিত হয়। সৃষ্টির মুহুর্তে থানাটি মোটামুটি বড় থানা হিসাবে পরিচিতি ছিল। কিন্তু ১৯৮২ সালে এই থানার ২ টি ইউনিয়ন কাটলা ও বিরামপুর  নবগঠিত থানা বিরামপুরের অন্তভুক্ত হয়। ফলে উপজেলাটি বর্তমানে ৪ টি ইউনিয়ন নিয়ে গঠিত। এই উপজেলার উত্তরে নবাবগঞ্জ উপজেলা উত্তর পশ্চিমে নবগঠিত বিরামপুর উপজেলা দক্ষিণে পাঁচবিবি উপজেলা পূর্বে ঘোড়াঘাট উপজেলা এবং পশ্চিমে পশ্চিম বঙ্গের অন্তর্ভুক্ত হিলি থানা।
বর্তমান হাকিমপুর উপজেলা ৬৯টি মৌজায় বিভক্ত। এই উপজেলায় বৈগ্রাম মৌজায় একটি বহু প্রাচীন বৌদ্ধ মন্দিরের ধ্বংসাবশেষ আছে। ছাতনী মৌজায় রয়েছে একটি প্রাচীন মসজিদের ধংসাবশেষ। একটি গীর্জার ধংসাবশেষ দেখা যায় লক্ষিকোল মৌজায়। অবিভক্ত ভারতে অত্র হাকিমপুর উপজেলা ধানের ব্যবসার জন্য বিখ্যাত ছিল। এই এলাকায় ততকালে সবচেয়ে বড় আকারের ধান ভাংগানোর বয়লার মিল সহ বর্তমানে মোট ১৭টি ধান ভাঙানোর মিল আছে।
এই এলাকা বরেন্দ্র  অঞ্চলের অন্তর্গত। কোথাও কোথাও উঁচু অঞ্চল এখনো দেখা যায়। অধিকাংশ লোকই কৃষিজীবী। কৃষি ক্ষেত্রে ধান উৎপাদনের উপযোগীতা সবচেয়ে বেশি। আদি অধিবাসীগণ কৃষিকেই প্রধান জীবিকা হিসাবে এখনও টিকিয়ে রেখেছেন। এই উপজেলার মধ্য দিয়া তুলশী গঙ্গা ও যমুনা নদীর শাখা প্রশাখা বহমান।
হাকিমপুর উপজেলায় বাংলাদেশের দ্বিতীয় বৃহত্তম স্থলবন্দর "পানামা পোর্ট লিংক লিমিটেড" অবস্থিত। এই স্থলবন্দর দিয়ে প্রতিবছর বিপুল পরিমাণ নিত্য প্রয়োজনীয় পণ্য দ্রব্যাদি আমদানি ও রপ্তানি হয়ে থাকে। এই সীমান্ত এলাকায় একটি আন্তর্জাতিক চেক পোষ্ট অবস্থিত, যার নাম হিলি চেক পোষ্ট । বছরে প্রায় ৭-৮ হাজার লোক এই পথে ভারত ও বাংলাদেশের মধ্যে যাতায়ত করে।
মুক্তিযুদ্ধে ভূমিকা
মুক্তিযুদ্ধে হাকিমপুর উপজেলা তথা হিলি গুরুত্ব অপরিসীম। হিলি সীমান্ত দিনাজপুর এবং ভারতের দক্ষিণ দিনাজপুরে র প্রধান যোগাযোগ কেন্দ্র হওয়ায় উক্ত অঞ্চল রণকৌশল গত কারণে পাকহানাদার বাহিনীর নিকট অন্যতম গুরুত্বপূর্ণ বিবেচনায় এই অঞ্চল দখল করার জন্য তারা মরিয়া হয়ে উঠে। ১৪ এপ্রিল ১৯৭১ তারিখ থেকেই তারা হিলিকে দখল করার প্রচেষ্টা চালায়। এক পর্যায়ে ১৯ এপ্রিল (মঙ্গলবার) বিকালে হানাদার বাহিনী হিলিতে অবস্থানরত ৩য় ইষ্টবেঙ্গলের ক্যাপ্টেন আনোয়ার হোসেন এর আলফা কোম্পানী ও ছাত্র-জনতা মুক্তিযোদ্ধার উপর ত্রি-মুখি আক্রমণ করে হানাদার বাহিনী। তাদের প্রচন্ড আক্রমণে টিকে থাকতে না পেরে ক্যাপ্টেন আনোয়ারের দল ছত্র-ভঙ্গ হয়ে ভারতের হিলির বকশীগঞ্জ আমবাগানে অবস্থান নেয়। এই যুদ্ধে ৩ ইষ্টবেঙ্গলের ৬ জন মৃত্যুবরণ করেন। এই অবস্থায় ২১ এপ্রিল ১৯৭১ তারিখে হানাদার বাহিনী হিলি দখল করে চারিদিকে ত্রাসের রাজত্ব কায়েম করে। পাকিস্তানি বাহিনী ৪ ফ্রন্টিয়ার ফোর্স ব্যাটালিয়ন হিলি এলাকায় কনক্রিটের ভাস্কর নির্মাণ করত: এখানে খুবই জোরালো প্রতিরক্ষা ব্যবস্থা গড়ে তোলে। হানাদার বাহিনী সেনারা প্রায় পাশ্ববর্তী এলাকার নারী ধর্ষণ, লুটতরাজ ও অগ্নিসংযোগ ছাড়াও বাঙ্গালীদেরকে ধরে এনে এখানে নির্মল নির্যাতন করত। এক পর্যায়ে ২১ নভেম্বর ১৯৭১ তারিখে মুক্তিবাহিনী সহ যৌথবাহিনী কর্তৃক হানাদার বাহিনীর উক্ত ঘাঁটি উৎখাত করার জন্য প্রচন্ড আক্রমণ চালানো হয়। এই আক্রমণের সময় ভারতীয় বিমান বাহিনীর গোলা বর্ষণ করেও শত্রুর শক্ত প্রতিরোধ ব্যবস্থা প্রথমে ধ্বংস করতে পারেনি। বরং এই দিনে মিত্রবাহিনীর অনেক সৈন্য মৃত্যুবরণ করেন। পরবর্তীতে ৯ এবং ১০ ডিসেম্বর ১৯৭১ তারিখে ভারতীয় ২০২ নং মাউন্টেন ব্রিগেডিয়ারের নেতৃত্বে যৌথ বাহিনী অবিরাম আক্রমণ চালিয়ে বহু মুক্তিযোদ্ধা ও মিত্রবাহিনীর সৈনিকদের জীবনের বিনিময়ে দখলদার বাহিনীকে পরাজিত করে। অবশেষে ১১ ডিসেম্বর ১৯৭১ তারিখে এই হিলি অঞ্চল শত্রু মুক্ত হয়। মৃত্যুবরণকারী মুক্তিযোদ্ধা এবং মিত্রবাহিনীর সদস্যগনের আত্মত্যাগের প্রতি জাতীর শ্রদ্ধার নিদর্শণ স্বরুপ হিলি মুহাড়াপাড়ায় (বিজিবি বাসুদেবপুর ক্যাম্প সংলগ্ন) নির্মাণ করা হয় স্মৃতিস্তম্ভ সম্মুখ সমর।
জনসংখ্যার উপাত্ত
২০১১ সালের আদমশুমারী অনুযায়ী হাকিমপুর উপজেলার জনসংখ্যা ৯২,৫৯৯ জন। এর মধ্যে পুরুষ ৪৭,১৬২ জন এবং মহিলা ৪৫,৪৩৭ জন।
শিক্ষা
হাকিমপুর উপজেলায় হাকিমপুর সরকারি ডিগ্রী কলেজ ও হাকিমপুর মহিলা ডিগ্রী কলেজ নামক ০২ টি ডিগ্রী কলেজ, বাংলাহিলি সরকারি বালিকা উচ্চ বিদ্যালয় নামে ০১ টি সরকারী মাধ্যমিক বিদ্যালয়, বাংলাহিলি পাইলট স্কুল এন্ড কলেজ নামে ০১ টি বে-সরকারী পাইলট উচ্চ বিদ্যালয়, ৪৬ টি সরকারী প্রাথমিক বিদ্যালয় এবং ০৮টি কিন্ডারগার্টেন স্কুল রয়েছে।
অর্থনীতি
হাকিমপুর উপজেলায় ২টি নদী রয়েছে। নদীগুলো হচ্ছে ছোট যমুনা নদী এবং তুলসী গঙ্গা নদী।
এখানে বাংলাদেশের দ্বিতীয় বৃহত্তম স্থলবন্দর "পানামা পোর্ট লিংক লিমিটেড" অবস্থিত। এই স্থলবন্দর ব্যবহার করে প্রতিবছর বিপুল পরিমাণ বৈদেশিক আমদানি ও রপ্তানি কার্যক্রম পরিচালিত হয়।
যোগাযোগ ব্যবস্থা
হাকিমপুর থানা থেকে দক্ষিণ পাশে পাঁচবিবি হয়ে পার্শ্ববর্তী জেলা জয়পুরহাটে যোগাযোগ রয়েছে, হাকিমপুর উপজেলার পূর্ব পাশ দিয়ে পার্শ্ববর্তী জেলা শহর বগুড়া তে যোগাযোগ ব্যবস্থা রয়েছে, হাকিমপুর উপজেলা শহর উত্তর পাশ দিয়ে বিরামপুর উপজেলা উপর দিয়ে দিনাজপুর জেলা শহর পর্যন্ত হাইওয়ে সড়ক যোগাযোগ রয়েছে তাছাড়া হাকিমপুর থানায় একটি স্থলবন্দর থাকায় হাকিমপুর উপজেলার পশ্চিম দিক দিয়ে ভারত ও বাংলাদেশের মধ্যে সড়কপথে যোগাযোগ রয়েছে, তাছাড়া এখানে একটি আন্তর্জাতিক চেকপোস্ট রয়েছে এবং হাকিমপুরের উপর দিয়ে উত্তর-দক্ষিণ দিক বরাবর সুদীর্ঘ রেলপথ রয়েছে, যে রেলপথ দিয়ে ঢাকার সাথে দিনাজপুর, পঞ্চগড় ও ঠাকুরগাঁও এর রেল যোগাযোগ রয়েছে।
হিলি ট্রাজেডি দিবস
১৩ জানুয়ারি ১৯৯৫ সালে দিনাজপুরের হিলি রেলস্টেশনে একটি ট্রেন দুর্ঘটনা ঘটেছিল। স্থানীয়রা জানায়, ১৯৯৫ সালের ১৩ জানুয়ারী শুক্রবার রাত সাড়ে ৯ টার দিকে হিলি রেলস্টেশনের ১ নং লাইনে দাঁড়িয়েছিল গোয়ালন্দ-পার্বতীপুরগামী ৫১১ নং লোকাল ট্রেন। কর্তব্যরত স্টেশন মাষ্টার ও পয়েন্টম্যানের দায়িত্বহীনতার কারনে ১ নং লাইনে ঢুকে পড়ে সৈয়দপুর-খুলনাগামী আন্তঃনগর সীমান্ত এক্সপ্রেস। ভুল সংকেতের কারনে মুহুর্তেই দু’টি ট্রেনের মুখোমুখি সংঘর্ষ ঘটে। এতে লোকাল ট্রেনটির ইঞ্জিনসহ ৩ টি বগী ক্ষতিগ্রস্ত হয়। পরে আইন প্রয়োগকারী সংস্থার লোকজন, স্থানীয় রেলওয়ে একতা ক্লাবের সদস্যসহ স্থানীয়রা নিহত ও আহতদের উদ্ধার করে। বেসরকারী ভাবে নিহতের সংখ্যা শতাধিক হলেও সরকারী ভাবে ঘোষণা করা হয় ২৭ জন। পরদিন তৎকালীন প্রধানমন্ত্রী বেগম খালেদা জিয়া হিলিতে দুর্ঘটনা পরিদর্শনে আসেন। হিলি রেলওয়ে একতা ক্লাবের উদ্যোগে দিনটিকে হিলি ট্রেন ট্রাজেডি দিবস হিসেবে পালন করা হয়। দিবসটিতে সাধারণত নিহতদের স্মরনে বুকে কালো ব্যাজ ধারণ, ট্রেন দুর্ঘটনা এড়াতে ট্রেনের গায়ে ব্যানার লাগানো, দোয়া ও মিলাদ মাহফিলের আয়োজন করা হয়।
রুডলফ কম্ফনার
রুডলফ কম্ফনার একজন অস্ট্রীয় বংশোদ্ভূত মার্কিন প্রকৌশলী এবং পদার্থবিজ্ঞানী, যিনি ট্রাভেলিং-ওয়েভ টিউবের উদ্ভাবক হিসেবেই বেশি পরিচিত।
হাকিমপুর উপজেলা
খনিজ সম্পদ
সাম্প্রতিককালে হাকিমপুরে লৌহ খনি আবিষ্কৃত হয়েছে। হাকিমপুরের ইসবপুর গ্রামে প্রায় ছয় বছর ধরে পরীক্ষা নিরীক্ষা করার পরে ২০১৯ সালে এটি আবিষ্কার করা হয়। খনিতে লোহার পাশাপাশি ক্রোমিয়াম, নিকেল উপস্থিতি সম্বন্ধে নিশ্চিত হওয়া গিয়েছে। এমনকি খনিটিতে স্বর্ণও পাওয়া যেতে পারে বলে আশা করা যাচ্ছে।
রুডলফ কম্ফনার
জীবনী
রুডলফ কম্ফনার ১৯০৯ সালের ১৬ মে জন্মগ্রহণ করেন। তিনি অক্সফোর্ড বিশ্ববিদ্যালয় থেকে পদার্থবিজ্ঞানে ১৯৫১ সালে ডিফিল ডিগ্রি অর্জন করেন। সে বছরই ডিসেম্বরে তিনি বেল ল্যাবসে যোগদান করেন। তিনি ৫৫টি প্যাটেন্টের অধিকারী।
হাকিমপুর উপজেলা
দর্শনীয় স্থান
হাকিমপুর উপজেলা প্রধান দর্শনীয় স্থান হচ্ছে বাংলাদেশ ভারত জিরো পয়েন্ট গেট বা হিলি সীমান্ত শূন্যরেখা। হাকিমপুরে বাংলাদেশের ২য় বৃহত্তম স্থলবন্দর হিলি পোর্ট অবস্থিত। শহরে স্বাধীনতা যুদ্ধে শহীদের স্মরণে নির্মিত স্মৃতি স্তম্ভও দর্শনীয় স্থান বলে বিবেচিত হয়।
সাবলাইম টেক্সট
সাবলাইম টেক্সট (Sublime Text) একটি ক্রস-প্লাটফর্ম মালিকানাধীন লাইসেন্সবাহী সোর্স কোড সম্পাদক সফটওয়্যার। এটি সি++ ও পাইথন ভাষায় লিখিত, এবং সম্প্রসারণের জন্য এতে একটি পাইথন এপিআই রয়েছে। এটি বহু সংখ্যক প্রচলিত অপ্রচলিত প্রোগ্রামিং এবং মার্কআপ ভাষা সমর্থন করে, তাছাড়া অতিরিক্ত ভাষার সমর্থন দেয়া ও বৈশিষ্ট্য সংযোজনের জন্য পাইথন-এপিআই ভিত্তিক অনেক প্লাগইন রয়েছে। এটি বাণিজ্যিক সফটওয়্যার হলেও অসীম সময়ের জন্য পরীক্ষামূলকভাবে ব্যবহার করা যায়, তবে ডেভলপমেন্ট সংস্করণগুলো লাইসেন্স ব্যতীত ব্যবহার করা যায় না।
Features
সাবলাইম টেক্সটের কিছু প্রধান বৈশিষ্ট্য হল:
স্বদেশাভিমানী (সংবাদপত্র)
স্বদেশাভিমানী (স্বদেশভিমানি) ("দেশপ্রেমিক") ছিল ত্রাভাঙ্কোরে প্রকাশিত একটি সংবাদপত্র, যেটি ১৯১০ সালে ত্রাভাঙ্কোর সরকার এবং ত্রাভাঙ্কোরের দেওয়ান, পি. রাজাগোপালাচারীর বিরুদ্ধে সমালোচনার কারণে নিষিদ্ধ ও বাজেয়াপ্ত করেছিল।
ইতিহাস
ভাক্কম মুহাম্মদ আবদুল খাদির মৌলভি ওরফে ভাক্কম মৌলভি ১৯ জানুয়ারী ১৯০৫-এ সাপ্তাহিক সংবাদপত্রটি প্রতিষ্ঠা করেছিলেন, দুর্নীতির বিরুদ্ধে লড়াইয়ের নেতৃত্ব দেওয়ার জন্য এবং ত্রাভাঙ্কোরের জনগণের গণতান্ত্রিক অধিকারের জন্য সংগ্রামের জন্য। তিনি সরাসরি ইংল্যান্ড থেকে একটি স্বয়ংক্রিয় ফ্ল্যাটবেড প্রিন্টিং প্রেস আমদানি করতে সক্ষম হন। আঞ্জুথেঙ্গু (অ্যাংলিকান: অ্যাঞ্জেঙ্গো) থেকে প্রেসটি পরিচালিত হতো, যা সেই সময়ে সরাসরি ব্রিটিশ ইস্ট ইন্ডিয়া কোম্পানির দ্বারা শাসিত একটি ব্রিটিশ উপনিবেশ ছিল।
কামুকতা
থাম্ব| [[খাজুরাহো স্মারকসমূহ|খাজুরাহো হিন্দু মন্দিরের কামোত্তেজক কাম মূর্তি, ভারত]] কামুকতা বা কামোত্তেজকতা (প্রাচীন গ্রিক: ἔρως (érōs) 'ভালবাসা, ইচ্ছা', এবং -ইজম 'এর অনুকরণ') হল একটি গুণ যা যৌন অনুভূতি সৃষ্টি করে, সেইসাথে যৌন আকাঙ্ক্ষা, অনুভূতি এবং রোমান্টিক প্রেমের নান্দনিকতা সম্পর্কিত একটি দার্শনিক চিন্তাভাবনা। এই গুণটি চিত্রকলা, ভাস্কর্য, ফটোগ্রাফি, নাটক, চলচ্চিত্র, সঙ্গীত বা সাহিত্য সহ যেকোনো শিল্পকর্মে পাওয়া যেতে পারে। এটি বিজ্ঞাপনেও পাওয়া যেতে পারে। শব্দটি যৌন উত্তেজনার একটি অবস্থাকেও নির্দেশ করতে পারে বা এই ধরনের প্রত্যাশা - একটি জোরালো যৌন আবেগ, ইচ্ছা বা চিন্তার ধরণ।
যেমন ফরাসি ঔপন্যাসিক অনরে দ্য বালজাক বলেছেন, কামোত্তেজকতা শুধুমাত্র একজন ব্যক্তির যৌন নৈতিকতার উপর নির্ভর করে না, তবে একজন ব্যক্তি যে সংস্কৃতি এবং সময়ে বাস করে তার উপরও নির্ভর করে।
জোসেফ আফুসি
জোসেফ আফসু (জন্মঃ ১১ নভেম্বর ১৯৮২) একজন নাইজেরিয়ান ফুটবল কোচ এবং সাবেক খেলোয়াড় যিনি বাংলাদেশের ক্লাব শেখ জামাল ধনমণ্ডি ক্লাবের প্রধান কোচ।
প্রারম্ভিক কর্মজীবন
তিনি খেলেছেন শেখ জামাল ধানমন্ডি ক্লাব, এফসি বেডন, জুগ ৯৪, সোলথুর্ন ক্লাব, সিএসএম সিহলুল পিয়াতরা নেমাত, এফসি একাডেমিক ক্লিনিনি এবং সিএস মিনিরুল লুপেনি।
প্লেয়ার হিসাবে
শেখ জামাল ধনমন্ডি ক্লাব
ম্যানেজার হিসাবে
শেখ জামাল ধনমন্ডি ক্লাব
কঙ্কাবতীর ঘাট
কঙ্কাবতীর ঘাট হল একটি জনপ্রিয় বাংলা চলচ্চিত্র যা পরিচালনা করেন চিত্ত বসু। একটি একটি নাটকীয় চলচ্চিত্র। এই চলচ্চিত্রটি ১২ আগস্ট ১৯৫৫ সালে এইচ. এন. সি. প্রোডাকশনস ব্যানারে মুক্তি পেয়েছিল এবং সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন আশা দেবী, উত্তম কুমার, অনুভা গুপ্ত, কমল মিত্র এবং অনুপ কুমার।
শেখ হাসিনা ইউনিভার্সিটি অব সায়েন্স অ্যান্ড টেকনোলজি
শেখ হাসিনা ইউনিভার্সিটি অব সায়েন্স অ্যান্ড টেকনোলজি কিশোরগঞ্জের ভৈরব উপজেলার বাঁশগাড়ী গ্রামে প্রতিষ্ঠিত একটি বেসরকারি বিশ্ববিদ্যালয়।
ইতিহাস
শেখ হাসিনা ইউনিভার্সিটি অব সায়েন্স অ্যান্ড টেকনোলজির উদ্যোক্তা ও প্রতিষ্ঠাতা এইচ বি এম ইকবাল। তিনি বাংলাদেশ জাতীয় সংসদের সাবেক সদস্য, ব্যবসায়ী ও বেসরকারি প্রিমিয়ার ব্যাংক লিমিটেডের চেয়ারম্যান। বাংলাদেশ সরকারের শিক্ষা মন্ত্রণালয়ের মাধ্যমিক ও উচ্চশিক্ষা বিভাগ ২০২১ সালের ১৬ সেপ্টেম্বর বিশ্ববিদ্যালয়টি অস্থায়ীভাবে স্থাপন ও পরিচালনার সাময়িক অনুমোদন প্রদান করে। বিশ্ববিদ্যালয়টিতে এখনো শিক্ষা কার্যক্রম শুরু হয়নি।
পাটগ্রাম পৌরসভা
পাটগ্রাম পৌরসভা বাংলাদেশের লালমনিরহাট জেলার অন্তর্গত পাটগ্রাম উপজেলার একটি পৌরসভা। এটি বাংলাদেশের পৌরসভারগুলোর মধ্যে ’’ক’’ শ্রেণীভুক্ত পৌরসভা।
প্রশাসনিক এলাকা
পাটগ্রামে পৌরসভা ০৮টি মৌজা/মহল্লা নিয়ে গঠিত। এবং মৌজাসমূহ ০৯টি প্রশাসনিক ওয়ার্ডে বিভক্ত।
জনসংখ্যা
পাটগ্রাম পৌরসভার মোট জনসংখ্যা = ৩০,১২৫ জন।
শিক্ষা
কলেজ জসীমউদ্দীন আব্দুল গণি সরকারি কলেজ পাটগ্রাম আর্দশ ডিগ্রি কলেজ
ডাংধরা ইউনিয়ন
ডাংধরা ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।
অবস্থান ও সীমানা
ডাংধরা ইউনিয়নের পূর্বে ভারতের মেঘালয় রাজ্য, উত্তরে রাজিবপুর উপজেলা, পশ্চিমে রাজিবপুর উপজেলার মোহনগঞ্জ ইউনিয়ন,দক্ষিণে চর আমখাওয়া ইউনিয়ন।
ইতিহাস
ব্রিটিশ শাসন ব্যবস্থার পূর্বে ঝরু দেওয়ানি নামে নবাব সিরাজউদ্দৌলার সেনাবাহিনীর একজন অন্যতম সিপাহি ছিল। নবাব তাকে তার বিরত্বের জন্য ডাংধরা উপাধি দেন।১৭৫৭ সালের পলাশির যুদ্ধেে পরাজিত হয়ে উনি উনার পরিবার সহ প্রথম আসেন রংপুরে সেখানে ব্রিটিশদের ভয়ে নৌকা যোগে পালিয়ে পরিবার সহ মেঘালয় রাজ্যের পাহাড়ের পাদদেশে বসবাস শুরু করেন। এই অঞ্চলের পাহাড় আর জংগলের ভেতরে পরিবার সহ প্রথম মানুষ হিসাবে আবাস গড়েন ডাংধরা ঝরু।পরবর্তীতে ধীরে ধীরে এখানে লোকালয় গড়ে উঠ। ঝরু দেওয়ানির উপাধি "ডাংধরা" অনুসারে এই এলাকার নাম হয় ডাংধরা।
শিক্ষা
শিক্ষার হার :
এস. আই. পদ্মাবতী
ডঃ পদ্মাবতী শিবরামকৃষ্ণ আইয়ার (২০ জুন ১৯১৭ - ২৯ আগস্ট ২০২০), সাধারণত ডঃ এস আই পদ্মাবতী বা ডঃ এস পদ্মাবতী নামে পরিচিত , তিনি ছিলেন প্রথম ভারতীয় মহিলা হৃদরোগ বিশেষজ্ঞ। তিনি দিল্লির ন্যাশনাল হার্ট ইনস্টিটিউটের পরিচালক এবং অল ইন্ডিয়া হার্ট ফাউন্ডেশনের প্রতিষ্ঠাতা সভাপতি ছিলেন। ইনস্টিটিউট টি বিশ্ব স্বাস্থ্য সংস্থা (হু) সাথে প্রতিরোধমূলক কার্ডিওলজিতে শিক্ষার্থীদের প্রশিক্ষণে সহযোগিতা করে। ডঃ পদ্মাবতী ১৯৯২ সালে ভারতের দ্বিতীয় সর্বোচ্চ বেসামরিক সম্মান পদ্মবিভূষণে ভূষিত হন।  ডঃ পদ্মাবতী, ন্যাশনাল একাডেমি অফ মেডিকেল সায়েন্সেস এর একজন নির্বাচিত ফেলো, ১৯৫৪ সালে ভারতের প্রথম মহিলা হৃদরোগ বিশেষজ্ঞ  ছিলেন এবং ভারতে প্রথম কার্ডিয়াক ক্লিনিক এবং কার্ডিয়াক ক্যাথিটার ল্যাব প্রতিষ্ঠা করেন।
প্রাথমিক জীবন এবং শিক্ষা
ডঃ পদ্মাবতী ১৯১৭ সালের ২০ জুন ব্রিটিশ শাসিত বার্মা প্রদেশে (মায়ানমার) জন্মগ্রহণ করেন। তার তিন ভাই ও দুই বোন ছিল। তার বাবা এবং বড় ভাই ব্যারিস্টার ছিলেন এবং তিনি বার্মার তেলক্ষেত্রের কাছে মার্গুইতে বেড়ে ওঠেন।
ডাংধরা ইউনিয়ন
দর্শনীয় স্থান
★বাঘারচর এরশাদ গার্ডেন
★পাথরের চর জিঞ্জিরাম সেতু
★বিন্দুর চর-জোয়ানের চর বিল
জনপ্রতিনিধি
বর্তমান চেয়ারম্যান-
এস. আই. পদ্মাবতী
প্রাথমিক জীবন এবং শিক্ষা
পরবর্তীতে, এফআরসিপি শেষ করার পর, তিনি তিন মাসের জন্য সুইডেনে চলে যান, যেখানে তিনি সাউদার্ন হাসপাতালে কার্ডিওলজি কোর্স নেন। ইতোমধ্যে তিনি বাল্টিমোরের জনস হপকিন্স বিশ্ববিদ্যালয়ে ফেলোশিপের জন্য আবেদন করেন, এবং নির্বাচিত হন, এবং বিশিষ্ট হৃদরোগ বিশেষজ্ঞ ডঃ হেলেন তৌসিগের সাথে অধ্যয়ন করেন। ১৯৫২ সালে তিনি হার্ভার্ড মেডিকেল স্কুলে (হার্ভার্ড বিশ্ববিদ্যালয়) যোগদান করেন, যেখানে তিনি আধুনিক কার্ডিওলজির অগ্রদূত ড। পল ডুডলি হোয়াইটের অধীনে পড়াশোনা করেছিলেন ।
কর্মজীবন
১৯৫৩ সালে ভারতে ফিরে এলেন ডা. পদ্মাবতী। যোগ দিলেন দিল্লির লেডি হার্ডিঞ্জ মেডিক্যাল কলেজে। সেখানে ১৯৫৪ সালে তৈরি হল কার্ডিওলজি বিভাগ। তৎকালীন কেন্দ্রীয় স্বাস্থ্যমন্ত্রী রাজকুমারী অমৃত কাউর সাহায্যের হাত বাড়িয়ে দিয়েছিলেন পদ্মাবতীর দিকে। ভারতের চিকিৎসা ব্যবস্থায় শুরু হল নতুন একটি যুগ। ১৯৫৪ সালে, তিনি ভারতের প্রথম কয়েকটি মহিলা হৃদরোগ বিশেষজ্ঞের মধ্যে ছিলেন, পরে তিনি মেডিকেল কাউন্সিল অফ ইন্ডিয়াতে একজন পরীক্ষক হিসাবে তিনি ভারতের কার্ডিওলজিতে প্রথম ডক্টর অব মেডিসিন শুরু করেছিলেন। তিনি ১৯৬২ সালে অল ইন্ডিয়া হার্ট ফাউন্ডেশন (এআইএইচএফ) গঠন করেন, কোনেম্যান অ্যান্ড কোং লিমিটেডের চিকিৎসক ও শিল্পপতি অশোক জৈনের একটি গ্রুপ পাশাপাশি এই সময় একাধিক গবেষণার কাজে যুক্ত হলেন তিনি। কর-পালমোনারি, হাইপেরটেনশনের মতো রোগের উপর প্রাথমিক স্তরের গবেষণা শুরু হয়েছিল তাঁরই উদ্যোগে। সারা জীবনে ৩০০টির বেশি গবেষণাপত্র লিখেছেন তিনি।
তিনি ১৯৬৭ সালে দিল্লির মাওলানা আজাদ মেডিকেল কলেজে যোগদান করেন এবং একই বছর ভারত সরকার পদ্মভূষণ প্রদান করে। তিনি কলেজ ক্যাম্পাসের মধ্যে জি বি প্যান্ট হাসপাতালে কার্ডিওলজির প্রথম বিভাগ প্রতিষ্ঠা করেন। তিনি ১৯৬৬ সালে দিল্লির কার্ডিওলজির পঞ্চম ওয়ার্ল্ড কংগ্রেসের মহাসচিব ছিলেন
১৯৭০ এর দশকে, তিনি একই সময়ে ৩ টি মুখ্য প্রতিষ্ঠানের প্রধান প্রশাসক ছিলেন - মৌলানা আজাদ মেডিকেল কলেজ, লোক নায়ক হাসপাতাল এবং জি বি প্যান্ট হাসপাতাল। তিনি ১৯৭৮ সালে মাওলানা আজাদ মেডিকেল কলেজের পরিচালক (অধ্যক্ষ) হিসেবে অবসর গ্রহণ করেন।
অবসর গ্রহণের পরে, তিনি ১৯৮১ সালে দক্ষিণ দিল্লিতে এআইএইচএফ-এর আওতায় ন্যাশনাল হার্ট ইনস্টিটিউট (এনএইচআই) প্রতিষ্ঠা করেছিলেন, যা পরবর্তী বছরগুলিতে প্রসারিত রোগীর যত্ন, গবেষণা এবং জনসংখ্যার প্রচারকে অন্তর্ভুক্ত করে এবং যেখানে তিনি কাজ চালিয়ে যান।
তিনি দিল্লি বিশ্ববিদ্যালয়ের মেডিসিন ও কার্ডিওলজির এমেরিটাস অধ্যাপক (সম্মান ও উপাধিসহ অবসরপ্রাপ্ত) ছিলেন। তিনি 1992 সালে ভারত সরকার কর্তৃক, ভারতের দ্বিতীয় সর্বোচ্চ বেসামরিক সম্মান, পদ্মবিভূষণ প্রদান করা হয়।
ডঃ পদ্মাবতী ২০০৭ সালে ৯০ বছর বয়সে ইউরোপিয়ান সোসাইটি অফ কার্ডিওলজির ফেলো হয়ে ওঠেন, তাকে ইএসসির সবচেয়ে সিনিয়র ফেলো করে তোলে।
মৃত্যু
২৯ আগস্ট, ২০২০ তারিখে ডঃ পদ্মাবতী দিল্লির ন্যাশনাল হার্ট ইনস্টিটিউটে কোভিড-১৯ এর কারণে জটিলতায় মারা যান।
জামে মসজিদ মেট্রো স্টেশন
জামে মসজিদ মেট্রো স্টেশন দিল্লি মেট্রোর ভায়োলেট লাইনে অবস্থিত। এটি দিল্লি জাতীয় রাজধানী অঞ্চলের মীনাবাজার জামে মসজিদের নিকট অবস্থিত উত্তোলিত মেট্রো স্টেশন। ২০১৭ সালের ২৮শে মে তারিখে এটি সাধারণ মানুষের ব্যবহারের জন্য চালু করে দেওয়া হয়।
ভায়োলেট লাইনের সম্প্রসারিত এই অংশের চারটি স্টেশন ভূগর্ভস্থ, এগুলি হল, কাশ্মীরী গেট, দিল্লি গেট, জামে মসজিদ ও লালকেল্লা। এই অংশ কার্যকর হওয়ার সাথে 'পরিখাবেষ্টিত' পুরাতন দিল্লিতে মেট্রোর সূচনা হয়।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ১৯বি, ২৬, ১১৮এক্সট, ১২০বি, ১৭১, ১৭২, ১৮৫, ২১০, ২১৩, ২১৩এ, ২১৪, ২১৪সিএল, ২৪৬, ২৪৬সিএল, ২৫৮এসপিএল, ২৬১, ৩৪৭, ৩৪৮, ৪০২সিএল, ৪০৩, ৪০৩সিএল, ৪০৪, ৪০৫, ৪০৫এ, ৪০৫এসটিএল, ৪১১, ৪১৯, ৪২৫, ৪২৫সিএল, ৪২৯, ৪২৯সিএল, ৪২৯এলএসটিএল, ৪২৯এসটিএল২, ৪৪৯সিএল, ৫০২, ৬০৫, ৬৩২, ৭২৯, ৭৫৩, ৮০৭এ, ৮৩৮, ৮৩৮এ, ৯০১, ৯০১সিএল বাস পরিষেবা চালু রয়েছে।
ইলিয়াস আহমেদ চৌধুরী ডিগ্রি কলেজ
একাডেমিক বিভাগ
বিভাগ সমূহঃ-
সহ - পাঠক্রম সংক্রান্ত কার্যক্রম
এর মধ্যে রয়েছে:
উইলিয়াম নোল্‌স
উইলিয়াম স্ট্যান্ডিশ নোল্‌স একজন মার্কিন রসায়নবিদ। তিনি ২০০১ সালে রসায়নে নোবেল পুরস্কার লাভ করেন।
জীবনী
নোল্‌স ম্যাসাচুসেটসের শেফিল্ডের বার্কশায়ার স্কুল থেকে হাইস্কুল গ্র্যাজুয়েশন সম্পন্ন করেন। তিনি হার্ভার্ড বিশ্ববিদ্যালয় থেকে ১৯৩৯ সালে রসায়নে ব্যাচেলর্স ডিগ্রি লাভ করেন। তিনি কলাম্বিয়া বিশ্ববিদ্যালয় থেকে পিএইচডি ডিগ্রি লাভ করেন।
আগামোটো'র চোখ
আই অফ আগামোটো হলো একটি কাল্পনিক জাদুকরী বস্তু যেটির দেখা মেলে আমেরিকার কমিক বুক প্রকাশনী মার্ভেল কমিক্স এবং মার্ভেল সিনেমাটিক ইউনিভার্স এর চলচ্চিত্র সমূহে। যেটির প্রথম দেখা মেলে ডক্টর স্ট্রেঞ্জ চলচ্চিত্রে। এই জিনিসটি ডক্টর স্ট্রেঞ্জ এর সাথেই বেশিরভাগ সময় দেখা যায়। আই অফ আগামোটো মূলত স্ট্রেঞ্জ এর বুকের উপর ঝুলতে থাকা তাবিজ এর মতো জিনিসটার নাম, এই চোখের মতো দেখতে জিনিসটির মাধ্যমে সময় থেকে সময়ে সফর করা যায়।
এটি মার্ভেল সিনেমাটিক ইউনিভার্স এ বেশ কয়েকবার দেখা গিয়েছে। যেখানে দেখানো হয় এটির ভেতর সময় পাথর রয়েছে।
ইতিহাস
আগামোটো, একটি শক্তিশালী জাদুকরী বস্তু যা ডক্টর স্ট্রেঞ্জ এর কাছেই থাকে। এটির ব্যবহার স্ট্রেঞ্জ এর শ্রেষ্ঠ জাদুকর হওয়ার সময় ব্যবহার করা হয়েছিল যখন পৃথিবী বিনাশ হচ্ছিল। এই চোখের ইতিহাস এখনো অজানা, তবে কিছু তত্ত্ব রয়েছে এটি কীভাবে অস্তিত্বে এসেছে। কেউ বিশ্বাস করে আগামোটো এটির সন্ধান পেয়েছেন তারকা এবং সমুদ্র থেকে যেটি সেখানে বছরের পর বছর প্রবাহিত হচ্ছিল। আবার অন্যরা ধারণা করে এটি আগামোটো নিজেই আবিষ্কার করেছেন।
শক্তি
এই চোখটি প্রজ্ঞার একটি হাতিয়ার। এটি দ্বারা একটি শক্তিশালী জাদুকরী আলো বিকিরিত হয় যার মাধ্যমে স্ট্রেঞ্জ সব ছল এবং বিভ্রম দেখতে পারে। এই চোখটি একটি দল বা ডজন খানেক মানুষকে এক মুহুর্তের মধ্যে ব্রহ্মাণ্ডের এক জায়গা থেকে আরেক জায়গায় নিয়ে যেতে পারে, যেমনটি স্ট্রেঞ্জ থানোস এর হুমকির সময় করেছিল।
মার্ভেল সিনেমাটিক ইউনিভার্স এ আগামোটো'র চোখের কবজটির ভিতরে সময় পাথর আছে। যার কারণে এই চোখ দ্বারা সময়ে যাত্রা করা, ভবিষ্যতের ঘটনাবলিও দেখা সম্ভব হয় স্ট্রেঞ্জ এর জন্য। এছাড়াও যেকোনো জিনিসকে তার পূর্বাবস্থায়ও ফিরিয়ে নেয়া সম্ভব হয় এই চোখটি দ্বারা।
বিলি মারডক
উইলিয়াম (বিলি) লয়েড মারডক (Billy Murdoch; জন্ম: ১৮ অক্টোবর, ১৮৫৪ - মৃত্যু: ১৮ ফেব্রুয়ারি, ১৯১১) ভিক্টোরিয়ার স্যান্ডহার্স্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও জাতীয় দলকে নেতৃত্ব দেন। টেস্ট ক্রিকেটের ইতিহাসে প্রথম দ্বি-শতক রানের অধিকারী ছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন তিনি। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করতেন বিলি মারডক।
ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তারা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন।
প্রথম-শ্রেণীর ক্রিকেট
গিলবার্ট মারডক ও তার স্ত্রী সুসানা’র (বিবাহ-পূর্ব: ফ্লিজ) সন্তান বিলি মারডক ১৯৬০-এর দশকে নিউ সাউথ ওয়েলসে স্থানান্তরিত হন। সেখানেই বিলি ফ্রেড স্পফোর্থের সাথে আলবার্ট ক্লাবের পক্ষে খেলেন। ১৮৭৫ সালে প্রথম-শ্রেণীর ক্রিকেটে অভিষেক ঘটে তাঁর। ঐ সময় তাঁকে অস্ট্রেলিয়ার দক্ষ উইকেট-রক্ষক হিসেবে বিবেচনা করা হতো।
১৮৭৯ সালে সিডনিতে লর্ড হ্যারিসের নেতৃত্বাধীন ইংরেজ দলের বিপক্ষে নিউ সাউথ ওয়েলস দলের ব্যাটিংকালে তাকে রান আউট ঘোষণা করায় দাঙ্গার সূত্রপাত ঘটান জর্জ কোল্টহার্ড। এরপর এনএসডব্লিউ তার প্রত্যাহার দাবী করে ও বিবৃতি দেয় যে, তিনি অনুপযুক্ত।
১৮৮১-৮২ মৌসুমে ডব্লিউ. জি. গ্রেসের পর প্রথম-শ্রেণীর ক্রিকেটে ত্রি-শতক হাঁকান। ভিক্টোরিয়ার বিপক্ষে সিডনি ক্রিকেট গ্রাউন্ডে ৩২১ রান তোলেন। ৩৮ চারের মার মেরে এ রান সংগ্রহ করেন। ঐ সময়ে টম হোরানের সাথে বেশ কয়েকটি স্মরণীয় জুটি গড়েন। ১৮৮৮ সালে সলিসিটর হিসেবে কাজ করার যোগ্যতা লাভ করেন ও ‘মারডক এন্ড মারডক’ নামে এক প্রতিষ্ঠানে সহোদর গিলবার্টের সাথে ব্যবসা চালাতে থাকেন।
আন্তর্জাতিক ক্রিকেট
মারডক তার যুগের সময়কালে অন্যতম সেরা ব্যাটসম্যান হিসেবে কয়েক বছর রাজত্ব করেন। ইংল্যান্ডের বিপক্ষে অনুষ্ঠিত বেশ কয়েকটি টেস্ট সিরিজে দলের শীর্ষস্থানীয় রান সংগ্রহকারী হন। ৩১ মার্চ, ১৮৭৭ তারিখে মেলবোর্ন ক্রিকেট গ্রাউন্ডে ইংল্যান্ডের বিপক্ষে অনুষ্ঠিত ২য় টেস্টে প্রথমবারের মতো মাঠে নামেন। ১৮৮০, ১৮৮২, ১৮৮৪ ও ১৮৯০ সালে ইংল্যান্ড সফরে অস্ট্রেলীয় দলে অধিনায়কত্ব করেন।
১৮৮৪ সালে ইংল্যান্ড ও অস্ট্রেলিয়ার মধ্যকার খেলায় অস্ট্রেলীয় অধিনায়ক হিসেবে তিনি ইংল্যান্ডের পক্ষে অতিরিক্ত খেলোয়াড় হিসেবে অংশগ্রহণ করে দলীয় সঙ্গী টাপ স্কটের ক্যাচ নেন যা টেস্ট ক্রিকেটের ইতিহাসে প্রথম ঘটনা।
দেহাবসান
১৮ ফেব্রুয়ারি, ১৯১১ তারিখে মেলবোর্নে ৫৬ বছর বয়সে বিলি মারডকের দেহাবসান ঘটে। ঐ সময় তিনি অস্ট্রেলিয়া-দক্ষিণ আফ্রিকার মধ্যকার টেস্ট খেলা উপভোগ করছিলেন। সমাধি দেয়ার জন্য তার দেহ লন্ডনে নিয়ে যাওয়া হয়।
১১ ফেব্রুয়ারি, ২০১৯ তারিখে ডিন জোন্স ও প্রমিলা ক্রিকেটার ক্যাথরিন ফিটজপ্যাট্রিকের সাথে একত্রে অস্ট্রেলীয় ক্রিকেট হল অব ফেমে অন্তর্ভুক্ত হন।
মারিখালী সেতু
মারিখালী সেতু নারায়ণগঞ্জের সোনারগাঁওয়ে মারীখালি নদীর উপর নির্মিত একটি সড়ক সেতু। সেতুটি ২০০০ সালে চালু হয়। সেতুটি ঢাকা-চট্টগ্রাম মহাসড়কের অংশ। এটি বিখ্যাত মেঘনা সেতু থেকে প্রায় ৩.২ কিলোমিটার (২ মাইল) উত্তরে অবস্থিত।
ক্রীড়া পরিদপ্তর (বাংলাদেশ)
ক্রীড়া পরিদপ্তর বাংলাদেশ সরকারের ক্রীড়া বিষয়ক একটি সরকারি দপ্তর। ইহা বাংলাদেশের ঢাকায় অবস্থিত। ক্রীড়া পরিদপ্তর যুব ও ক্রীড়া মন্ত্রণালয়ের অধীনস্থ দপ্তর।
ইতিহাস
যুব ও ক্রীড়া মন্ত্রালয়ের অধীনস্থ ক্রীড়া পরিদপ্তর সহ পাশাপাশি জাতীয় ক্রীড়া পরিষদ এবং বাংলাদেশ ক্রীড়া শিক্ষা প্রতিষ্ঠান বাংলাদেশে ক্রীড়া পরিচালনা করে। ঢাকার মোহাম্মদপুরে ইহার নিজস্ব খেলার মাঠ রয়েছে।
ফুলঝুরি খান
ওস্তাদ ফুলঝুরি খান (জন্মনামঃ ইয়ার রসুল খান, ১৯২০ - ৫ মে, ১৯৮২) ছিলেন একজন বাঙালি যন্ত্রসঙ্গীত ও উচ্চাঙ্গ সঙ্গীতশিল্পী। তিনি একজন দক্ষ তবলা ও এসরাজ বাদক। যন্ত্রসঙ্গীত ও উচ্চাঙ্গ সঙ্গীতে অবদানের জন্য তিনি ১৯৭৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান স্বাধীনতা পুরস্কার লাভ করেন।
প্রাথমিক জীবন
ফুলঝুরি খান ১৯২০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার বিটঘর গ্রামে জন্মগ্রহণ করেন। তার প্রকৃত নাম ইয়ার রসুল খান। তার পিতা লতিফ রসুল খান এবং মাতা কমলা-উন-নেসা ছিলেন ফকির আফতাবউদ্দিন খাঁর কন্যা। তার মাতামহ আফতাবউদ্দিনের ছোট দুই ভাই প্রখ্যাত সঙ্গীতজ্ঞ ওস্তাদ আলাউদ্দিন খাঁ ও আয়েত আলী খাঁ। ফুলঝুরির ছোট ভাই ইয়াসিন খান একজন সেতার বাদক ছিলেন।
ফুলঝুরির তবলায় হাতেখড়ি হয় তার মাতামহ আফতাবউদ্দিন খাঁর নিকট। পরে আয়েত আলীর নিকট কিছুদিন তালিম গ্রহণ করার পর তিনি মাইহার রাজ্যে চলে যান এবং সেখানে মাতামহের ছোট ভাই ও সেখানকার রাজসভার সঙ্গীতজ্ঞ আলাউদ্দিন খাঁর নিকট তবলার তালিম নিতে। আলাউদ্দিন খাঁর নিকট তিনি আটবছর তবলার তালিম নেন। মাইহার রাজসভায় তার গুরু আলাউদ্দিন খাঁর সরোদ বাজানোর সাথে তার তবলা বাদন শুনে মুগ্ধ হয়ে মাইহারের রাজা তাকে 'ফুলঝুরি' উপাধি দেন। সেই থেকে তার নাম হয়ে যায় ফুলঝুরি খান।
কর্মজীবন
ফুলঝুরি তবলা ও এসরাজ বাদনে দক্ষতা অর্জন করেন। পাশাপাশি তিনি তারসানাই, সেতার ও পাখোয়াজ বাজানোতেও পারদর্শী ছিলেন। তিনি আলাউদ্দিন খাঁ গঠিত 'মাইহার স্ট্রিং ব্যান্ড' দলের সদস্য ছিলেন। খ্যাতনামা নৃত্যশিল্পী উদয় শঙ্করের নাচের দলের সঙ্গীতশিল্পী হিসেবে বিভিন্ন দেশে ভ্রমণ করেন। তিনি কিছুদিন রবীন্দ্রনাথ ঠাকুরের শান্তিনিকেতনে যন্ত্রসঙ্গীতের শিক্ষক ছিলেন। চিত্রাঙ্গদা নৃত্যনাট্যে তার এসরাজ বাজানো শুনে রবীন্দ্রনাথ মুগ্ধ হন।
ফুলঝুরি পরে শিলং চলে যান এবং সেখানে একটি সঙ্গীত বিদ্যালয় স্থাপন করে শিষ্যদের সঙ্গীত শিক্ষা দেন। তিনি ১৯৫১ সালে ঢাকায় আসেন এবং ঢাকা বেতারকেন্দ্রে নিজস্ব শিল্পী হিসেবে যোগ দেন। তিনি ১৯৭৫ সাল পর্যন্ত বেতারে তারসানাই বাজাতেন। তিনি কয়েকটি চলচ্চিত্রের সঙ্গীতের জন্য এসরাজ বাজান। তাদের মধ্যে উল্লেখযোগ্য চলচ্চিত্রসমূহ হল মুখ ও মুখোশ (১৯৫৬), আকাশ আর মাটি (১৯৫৯), রাজধানীর বুকে (১৯৬০), নতুন সুর (১৯৬২), সূর্য স্নান (১৯৬২), ও সূর্যগ্রহণ (১৯৭৬)।
ব্যক্তিগত জীবন
তার পাঁচ পুত্রের মধ্যে মোঃ ইউনুস খান সরোদ বাদক, মোঃ জাফর খান সেতার বাদক, মোঃ ইউসুফ খান সরোদ বাদক, মোঃ ইলিয়াস খান তবলা বাদক, এবং মোঃ খায়রুল ইসলাম খান তবলা বাদক।
মৃত্যু
ফুলঝুরি খান ১৯৮২ সালে ঢাকায় মৃত্যুবরণ করেন।
চৌম্বক দ্বিমেরু
চৌম্বক দ্বিমেরু হ'ল বৈদ্যুতিক প্রবাহ এর একটি বন্ধ লুপের সীমা অথবা চৌম্বকীয় মুহুর্তকে স্থির রেখে এক জোড়া মেরুর উৎসের  আকার   কমিয়ে শূন্যে পরিণত করা।  এটি  বৈদ্যুতিক দ্বিমেরুর চৌম্বকীয় অ্যানালগ রূপ হলেও সাদৃশ্যটি একেবারে নিখুঁত নয়। বিশেষ করে চৌম্বকীয় একমেরু বা বৈদ্যুতিক আধান এর চৌম্বকীয় অ্যানালগটি কখনও পর্যবেক্ষণ করা হয়নি। এ ছাড়াও চৌম্বকীয় দ্বিমেরু মুহুর্তের একটি মৌলিক কোয়ান্টাম ধর্ম - প্রাথমিক কণার ঘূর্ণন  (স্পিন) এর সাথে জড়িত।
যে কোনও চৌম্বকীয় উৎসের চারপাশে চৌম্বকীয় ক্ষেত্র, উৎস থেকে দূরত্ব বাড়ার সাথে সাথে চৌম্বকীয় দ্বিমেরু ক্ষেত্রের মতোই ক্রমবর্ধমান হতে দেখা যায়।
চৌম্বকীয় দ্বিমেরু মুহুর্ত দ্বারা উৎপাদিত বাহ্যিক চৌম্বকীয় ক্ষেত্র
ধ্রুপদী পদার্থবিদ্যায় দ্বিমেরুর চৌম্বক ক্ষেত্রটি হিসাব করা হয় বর্তমান লুপের সীমা হিসাবে অথবা চৌম্বকীয় মুহুর্ত
m
স্থির রেখে উৎস থেকে এক জোড়া চার্জ বা আধান একটি বিন্দুতে সঙ্কুচিত হওয়া থেকে। বর্তমান লুপের জন্য এই সীমাটি ভেক্টর সম্ভাব্য এর জন্য খুব সহজেই বের করা যায়। উৎস অঞ্চলের বাইরে এই সম্ভাব্যতাটি (এসআই একক এ)
সহ যেখানে গোলকের পৃষ্ঠের ব্যাসার্ধ
r
এবং চৌম্বকীয় ফ্লাক্স ঘনত্ব (বি-ফিল্ডের জোর) tesla এককে হয়
সমানভাবে, যদি \mathbf{r} অভিমুখে ইউনিট ভেক্টর হয়,
গোলকের স্থানাঙ্ক চৌম্বকীয় মুহুর্তের সাথে z-অক্ষের প্রান্তিককরণ করে যদি আমরা ব্যবহার করি, তাহলে এই ভাবে সম্পর্কটি প্রকাশ করা যেতে পারে
এবং তাই অ্যাম্পিয়ার-টার্ন মিটার প্রতি চৌম্বকীয় ক্ষেত্র শক্তি (বা এইচ-ফিল্ডের শক্তি) হ'ল
চৌম্বকীয় ক্ষেত্রটি চৌম্বকীয় মুহুর্তের অক্ষটি সম্পর্কে আবর্তনের অধীনে প্রতিসম হয়।
একটি দ্বিমেরুর আভ্যন্তরীণ চৌম্বকীয় ক্ষেত্র
দ্বিমেরু (বর্তমান লুপ এবং চৌম্বকীয় মেরু) মডেলে উৎস থেকে দূরে চৌম্বকীয় ক্ষেত্রের জন্য একই পূর্বাভাস দেয়। তবে উৎস অঞ্চলের ভিতরে তারা বিভিন্ন পূর্বাভাস দেয়। দুই মেরুর মধ্যে চৌম্বক ক্ষেত্রটি চৌম্বকীয় মুহুর্তের বিপরীত দিকে থাকে (যা ঋণাত্মক আধান থেকে ধনাত্মক আধানের দিকে নির্দেশ করে)। যখন কোনও বর্তমান লুপের ভিতরে থাকে তখন এটি একই দিকে থাকে (ডানদিকে চিত্রটি দেখুন)। এই পার্থক্যটি কেবল তখনই গুরুত্বপূর্ণ যখন দ্বিমেরু সীমাটি চৌম্বকীয় উপাদানের অভ্যন্তরের ক্ষেত্রগুলি গণনা করতে ব্যবহৃত হয়।
প্রাবাহ এবং ক্ষেত্রের গুণফলকে স্থির রেখে যদি বর্তমান লুপটিকে আরও ছোট ও ছোট করে চৌম্বকীয় দ্বিমেরু গঠন করা হয় তবে সীমাবদ্ধ ক্ষেত্রটি হয় যেখানে
δ(r)
হল ডায়রাক ডেল্টা ফাংশন তিনটি মাত্রায়। এই সীমাটি দ্বিমেরুর আভ্যন্তরীণ ক্ষেত্রের জন্য সঠিক।
চৌম্বকীয় মেরু-চার্জ এবং দূরত্বের গুনফলকে স্থির রেখে যদি একটি "উত্তর মেরু" এবং "দক্ষিণ মেরু" নিয়ে একটি চৌম্বকীয় দ্বিমেরু গঠিত হয় এবং তাদের আরও কাছাকাছি  আনা হতে থাকে তবে সীমিত ক্ষেত্রটি হবে
এই ক্ষেত্রগুলি
দ্বারা সম্পর্কিত যেখানে
দুটি চৌম্বক দ্বিমেরুর মধ্যের বল
একটি দ্বিমেরু মুহুর্ত
m1
একটি ভেক্টর
r
দ্বারা পৃথক করা স্থানে অপর একটি দ্বিমেরু
m2
এর উপর প্রয়োগ করলে প্রযুক্ত বল
গণনা করে বের করতে ব্যবহার যায়:
অথবা
যেখানে
দ্বিমেরুর মধ্যের দূরত্ব।
এর উপর প্রযুক্ত বল বিপরীত অভিমুখী হবে।
টর্ক বের করার সূত্রটি হবে
এক্স রেটিং
এক্স রেটিং হল এমন একটি রেটিং যা বিভিন্ন দেশে চলচ্চিত্রকে শ্রেণিবদ্ধ করতে ব্যবহৃত হয় যেগুলির বিষয়বস্তু শুধুমাত্র প্রাপ্তবয়স্কদের জন্য উপযুক্ত বলে মনে করা হয়। এটি ব্যবহার করা হয় যখন একটি চলচ্চিত্রের হিংসাত্মক বা যৌন বিষয়বস্তু সাধারণ দর্শকদের জন্য সম্ভাব্য বিরক্তিকর বলে মনে করা হয়।
অস্ট্রেলিয়া
অস্ট্রেলিয়ান ক্লাসিফিকেশন বোর্ড (এসিবি, পূর্বে ওএফএলসি নামে পরিচিত), একটি সরকারী প্রতিষ্ঠান, অস্ট্রেলিয়ায় প্রদর্শিত, বিক্রি বা ভাড়া করা সমস্ত সিনেমা এবং টেলিভিশন অনুষ্ঠানগুলির জন্য রেটিং জারি করে। স্পষ্ট অশ্লীল প্রকৃতির, অ-কৃত্রিম যৌনতা দেখানো উপাদান এক্স১৮+ রেট করা হয়।
নূর মোহাম্মদ নিজামপুরী
পূর্বপুরুষদের ভারতে আগমনঃ
নিজামপুরীর পূর্বপুরুষ বখতিয়ার কুতুজ আলম পরিবারসহ দিল্লিতে আসেন। অবার কেউ কেউ বলেন তারা গজনী থেকে নোয়াখালী হিজরত করেন। নিজামপুরীর পিতার নাম মোহাম্মদ ফানাহ্। তিনি নোয়াখালীর অধিবাসী ছিলেন। এখানেই নিজামপুরীর জন্ম হয়।
জন্ম, শৈশব ও শিক্ষাজীবনঃ
হযরত নূর মুহাম্মদ নিজামপুরীর জন্ম সাল সম্পর্কে সঠিক তথ্য জানা যায় নি। ধারণা করা হয়, তিনি ১৭৭৫-১৭৮৫ সালের মাঝামাঝি সময়ে জন্মগ্রহণ করেন। ১৭৯০ সালে পিতার নিকট তার শিক্ষাজীবনের সূচনা হয়। প্রাথমিক শিক্ষা সমাপ্তির পর উচ্চশিক্ষার জন্য তিনি কলকাতা আলিয়া মাদ্রাসায় ভর্তি হন। এই মাদ্রাসা থেকেই তিনি তাফসীর ও হাদীস বিষয়ে উচ্চশিক্ষা লাভ করেন। উচ্চাশিক্ষা সমাপ্ত হওয়ার পর তিনি এখানেই শিক্ষক হিসেবে যোগদান করেন।
বিপ্লবী জীবনঃ
সৈয়দ আহমদ বেরলভি ছিলেন নিজামপুরীর মুর্শিদ বা পীর ছাহেব। ১৮২২ সালে কলকাতায় তিনি মুর্শিদের নিকট বায়াত বা শিষ্যত্ব গ্রহণ করেন। জীবনের দীর্ঘসময় তিনি ব্রেলভীর সান্নিধ্যে অবস্থান করেন। ১৮২৬ সালে উপমহাদেশের মুসলিমদের ব্রিটিশদের গোলামি থেকে মুক্ত করার জন্য ব্রেলভী সীমান্তবর্তী অঞ্চল-পেশোয়ার,পাঞ্জাব অভিযান শুরু করেন। নিজামপুরী এসব অভিযানে অংশগ্রহণ করেন। ১৮৩১ সালে সাইয়েদ আহমদ ব্রেলভী ব্রিটিশ বিরোধী জিহাদের ডাক দেন।
মৃত্যু
১৮৫৮ সালের ১ নভেম্বর তিনি মৃত্যুবরণ করেন। ঢাকা-চট্টগ্রাম ট্রাং রোডের সুফিয়া রোডে থেকে তিন মাইল পশ্চিমে মিঠানালা ইউনিয়নের মলিহাইশ গ্রামে তার মাজার অবস্থিত।
তার নামেই প্রতিষ্ঠিত হয় উত্তর চট্টগ্রামের দ্বীনি বিদ্যাপীঠ সুফিয়া নূরিয়া ফাজিল মাদ্রাসা। মাদ্রাসাটি প্রতিষ্ঠা করেন আব্দুল গণি।
মূল্যায়ন
উপমহাদেশে সাইয়েদ আহমদ শহীদের জিহাদ আন্দোলন নিয়ে প্রায় ২০ বছর গবেষণা করে তিন খণ্ডের গ্রন্থ রচনা করেছেন মরহুম মাওলানা গোলাম রসুল মেহের। গত শতাব্দীর ষাটের দশকে লাহোর থেকে প্রকাশিত তার সে গ্রন্থের তৃতীয় খণ্ডে ‘সুফী নূর মুহাম্মদ  বাঙ্গালী’ শিরোনামে তিনি তিন লাইনের একটি মূল্যায়ন তুলে ধরেছেন। লিখেছেন- "অত্যন্ত নিষ্ঠাবান, রিয়ামুক্ত দ্বীনদার ও পরহেযগার বুযুর্গ ছিলেন। বাইআত হওয়ার সময় তার সঙ্গে যা কিছু ছিল তিনি তার সর্বস্ব সাইয়েদ আহমদ শহীদ রাহ.-এর হাতে উপহার হিসেবে তুলে দেন। সেখান থেকে খরচের জন্য তাঁকে কিছু ফেরত দেওয়া হলে তিনি গ্রহণ করেন। বাকি সবটুকু কোষাগারে জমা করে দেওয়া হয়।’"
লাখনৌ থেকে প্রকাশিত বিশ্ববিখ্যাত ইসলামী পণ্ডিত সাইয়েদ আবুল হাসান আলী নদভী রাহ. রচিত ‘তারীখে দাওয়াত ওয়া আযীমত’ গ্রন্থে বলা হয়েছে- "‘তিনি ছিলেন বাংলা অঞ্চলে সাইয়েদ সাহেবের প্রধান খলিফাদের একজন। জিহাদে সাইয়েদ সাহেবের সঙ্গে তাশরীফ নিয়েছেন। রণাঙ্গনে তিনি আঘাতপ্রাপ্ত হয়েছেন। এরপর আবারো দেশে ফিরে এসে দ্বীনের প্রচার ও হেদায়াতের কাজ করেছেন।’"
বিশেষ বাহিনী
যারা বিশেষ অভিযান বা অপারেশন পরিচালনা করে থাকে তারা বিশেষ বাহিনী বা স্পেশাল ফোর্স নামে পরিচিত  । এরা মূলত জল, স্থল বা নৌ বাহিনীর চৌকস সেনাদের সমন্বয়ে গঠিত । ন্যাটো- কর্তৃক বিশেষ অভিযান - এর  সংজ্ঞা -" যেসব সামরিক কার্যক্রম বিশেষভাবে মনোনীত, সংঘবদ্ধ, প্রশিক্ষিত , সুসজ্জিত এবং নির্বাচিত সৈন্য  দ্বারা অপ্রচলিত যুদ্ধ কলা - কৌশল ও ভিন্ন কর্মপন্থার মাধ্যমে সম্পাদিত হয় তাকেই বিশেষ অভিযান বলে অভিহিত করা হবে। "
বিশেষ বাহিনী মূলত গঠিত হয় বিংশ শতাব্দীর ২য় বিশ্বযুদ্ধের সময় যখন বেশিরভাগ বৃহৎ সেনাবাহিনী যুদ্ধরত ছিল । এসময় শত্রুদের পশ্চাতে আক্রমণের উদ্দেশ্যে   এ ধরনের বিশেষ বাহিনী সৃষ্টি করা হয় । বিভিন্ন দেশের ভিত্তিতে বিশেষ বাহিনী বিভিন্ন কার্যক্রম পরিচালনা করত । যেমন - আকাশ থেকে আক্রমণ, বিদ্রোহ দমন, সন্ত্রাস দমন, গোপন অভিযান, সরাসরি আক্রমণ, বন্দী উদ্ধার, অপরাধী শিকার,  অপ্রচলিত অভিযান    প্রভৃতি।
সক্ষমতা
বিশেষ বাহিনীর সক্ষমতার মাঝে অন্তর্ভুক্তঃ
এছাড়াও ব্যক্তিবিশেষকে নিরাপত্তা প্রদান, আক্রমনাত্মক ডুবসাঁতার, উভচর অভিযান পরিচাল,  বিমান বাহিনীর অভিযানে সহায়তা প্রভৃতি তেও বিশেষ বাহিনী সক্ষম।
ইতিহাস
যুদ্ধের সম্পূর্ণ ইতিহাস জুড়ে বিশেষ বাহিনী কর্তৃক গুরুত্বপূর্ণ ভূমিকা পালনের  উদাহরণ পাওয়া যায় । প্রচলিত লড়াইয়ের বদলে   এদের মূলনীতি ছিল  "আঘাত করেই পলায়ন"    । অন্যান্য ভূমিকা পালনের মধ্যে রয়েছে নজরদারি কার্যক্রম পরিচালনা, শত্রুপক্ষ থেকে গুরুত্বপূর্ণ তথ্য সংগ্রহ করে সরবরাহ করা,অনিয়মিত বাহিনী ও অবকাঠামোর ক্ষতিসাধন করা প্রভৃতি৷ চীনা যুদ্ধকৌশলী জিয়ান জিয়া তার "৬টি গোপন শিক্ষা" বইতে বুদ্ধিমান ও উদ্যমী মানুষ বিশেষ দলে নিয়োগের কথা বর্ণনা করেছেন । সিসিলির হ্যামিলকার বার্সা খ্রীস্টপূর্ব ২৪৯ সনে প্রশিক্ষণপ্রাপ্ত বিশেষ বাহিনী ব্যবহার করতেন যারা দৈনিক একাধিকবার শত্রুপক্ষকে আক্রমণ করত।জাপানি নিনজাদের নজরদারি ,গোয়েন্দা কার্যক্রমে এবং  গুপ্তঘাতক,গুপ্তচর,দেহরক্ষী বা দুর্গরক্ষী   হিসেবে  ব্যবহার করা হতো।রোমান সাম্রাজ্যের শেষদিকে বা বাইজান্টাইন সাম্রাজ্যের শুরুর দিকে  রোমান নৌবাহিনী নির্বাচিত সেনাদের নিয়ে ছোট,ক্ষিপ্র ,ছদ্মবেশী জাহাজে চড়ে নজরদারি ও বিশেষ অভিযান পরিচালনা করত। এছাড়া বাইজান্টাইন মুসলিমদেরও বিশেষ নৌবাহিনী ছিল যারা ছদ্মবেশী জাহাজে চড়ে তথ্যসংগ্রহ করত এবং  আক্রমণের জন্য প্রেরিত  ক্রুসেডারদের সৈন্যভর্তি জাহাজে হানা দিয়ে জাহাজ  পাকড়াও ও ধ্বংস করত।
প্রথম বিশেষ বাহিনী
বর্ডারের যুদ্ধে ব্রিটিশ ভারতের আর্মি ১৮৪৬ সালে(কর্পস অব গাইডস) এবং ১৮৯০ সালে (গুর্খা স্কাউটস) গঠিত দুটি বিশেষ আর্মি  ব্যবহার করেছিল । এদেরকে ১৮৯৭-১৮৯৮ সালে তিরাহ ক্যাম্পেইনে ব্যবহার করা হয়েছিল। দ্বিতীয় বোয়ের যুদ্ধে(১৮৯৯-১৯০২)  ব্রিটিশ আর্মি বিশেষায়িত সেনাদলের প্রয়োজনীয়তা অনুভব করল।  লোভাট স্কাউটের মত একটি স্কাউট দল, যারা মূলত স্কটিশ উচ্চভূমির কাঠুরে বাসিন্দা   ; গিলি স্যুট (এক ধরনের ছদ্মবেশী কাপড়) পরিধান করে ছদ্মবেশ, লক্ষ্যভেদে নৈপুণ্যতা ও  সামরিক কলাকৌশল কাজে লাগিয়ে  এ প্রয়োজন পূরণ করলো।এ দলটি ১৯০০ সালে লর্ড লোভাটের দ্বারা সৃষ্ট হয়েছিল । যুদ্ধ শেষে লোভাট স্কাউটদের আনুষ্ঠানিকভাবে প্রথম ব্রিটিশ স্নাইপার দল হিসেবে নিয়োগ প্রদান করা হয়েছিল ৷   এছাড়াও ১৯০১ সালে সৃষ্ট "বুশভেট ক্যারবিনিয়ার"দেরকেও প্রথম অপ্রচলিত যোদ্ধাদল হিসেবে গণ্য করা হয়।
কমান্ডো
আধুনিক বিশেষ বাহিনী উদিত হয় দ্বিতীয় বিশ্বযুদ্ধের সময়কালে । ১৯৪০ সালে "ব্রিটিশ কমান্ডো" নামে বিশেষ বাহিনী তৈরি হয়  উইনস্টন চার্চিলের " শিকারী প্রকৃতির বিশেষভাবে প্রশিক্ষিত সেনাদল, যারা শত্রু  তটে ত্রাসের রাজত্ব    সৃষ্টি করতে পারবে " এ কথা অনুযায়ী ।    একজন দাপ্তরিক কর্মী লেফটেন্যান্ট কর্ণেল    ডুডলি ক্লার্ক  ইম্পেরিয়াল জেনারেল স্টাফ -এর প্রধান জেনারেল স্যার জন ডিল - এর নিকট ইতোমধ্যে এরকম প্রস্তাব পেশ করেছিলেন।   ডিল চার্চিলের ইচ্ছা সম্পর্কে অবগত ছিলেন, তিনি ক্লার্কের প্রস্তাব অনুমোদন করেন।     এবং ১৯৪০ সালের    ২৩ জুন প্রথম কমান্ডো হামলা শুরু হয় ।
১৯৪০ সালের শরতের মধ্যেই ২০০০ লোক নিয়োগ দেয়া হয় এবং নভেম্বরের মধ্যে নতুন দলগুলোকে  বিগ্রেডিয়ার জে সি হেইডন - এর নেতৃত্বে ৪ ব্যাটালিয়নের একটি  "স্পেশাল সার্ভিস বিগ্রেড " -এ রূপান্তরিত করা হয়।    এই স্পেশাল সার্ভিস বিগ্রেড দ্রুত ১২ টি ইউনিটে সম্প্রসারিত হয় এবং "কমান্ডো " নামে পরিচিতি লাভ করে। প্রত্যেক কমান্ডোর নির্দেশদাতা কর্মকর্তা   হিসেবে একজন লেফটেন্যান্ট কর্ণেল ছিলেন ,মোট ৪৫০ জন   (প্রথমে ৭৫ জনে এক দল, পরবর্তীতে বিভাজিত করে ১৫ জনে এক সেকশন  গঠন করা হয় )
১৯৪০ এর ডিসেম্বরে মধ্যপ্রাচ্যে একটি কমান্ডো ঘাঁটি যুদ্ধরত কমান্ডোদের নতুন সৈন্য সরবরাহ ও প্রশিক্ষণের জন্য স্থাপন করা হয়। ১৯৪২ সালে কমান্ডো প্রশিক্ষণ ঘাঁটি স্কটিশ উচ্চভূমির একনাক্যারি - তে বিগ্রেডিয়ার চার্লস হেইডন কর্তৃক প্রতিষ্ঠিত হয়।  লেফটেন্যান্ট কর্ণেল   চার্লস ভগ্যান - এর অধীনে কমান্ডো ঘাঁটিটির ওপর  সম্পূর্ণ দলকে প্রশিক্ষণ এবং ব্যক্তি স্থানান্তরকরণের দায়িত্ব   ন্যস্ত ছিল ।  সেসময় এর প্রশিক্ষণ পদ্ধতি ছিল উদ্ভাবনমূলক এবং শারীরিক  চাহিদাসম্পন্ন যা তৎকালীন সাধারণ ব্রিটিশ সেনাবাহিনীর প্রশিক্ষণ থেকে অনেক উন্নত। ঘাঁটির কর্মীদের হাতে বাছাই করা হতো,তাদেরকে,যারা  অন্যান্য স্বেচ্ছাসেবকদের তুলনায়  অধিক কর্মদক্ষ হতো।
প্রশিক্ষণ এবং মূল্যায়ন তাৎক্ষণিকভাবে আগমনের সাথে সাথেই শুরু হতো,স্বেচ্ছাসেবকদের  তাদের সম্পূর্ণ  যন্ত্রপাতিসহ স্পিন ব্রিজ রেলস্টেশন হতে কমান্ডো ঘাঁটি পর্যন্ত ৮ মাইল(১৩কি.মি.)  দৌড়াতে হতো। প্রশিক্ষণ সংঘটিত হতো চালু অস্ত্রসস্ত্র ও বিস্ফোরকসহ, যতটুকু বাস্তব পরিস্থিতি করা সম্ভব।  শারীরিক যোগ্যতা ছিল পূর্বশর্ত, দেশব্যাপী দৌড় ও বক্সিং খেলার মাধ্যমে যোগ্যতা উত্তরোত্তর বাড়ানো হতো।    দ্রুততা ও সহনশীলতা বাড়াতে কাছাকাছি পাহাড়ি এলাকায় উঠা- নামা   করানো হতো এবং    আক্রমণ কোর্স করানো হতো যার মধ্যে সম্পূর্ণ যন্ত্রপাতি ও অস্ত্রসস্ত্রসহ একটি জিপ - লাইনের সাহায্যে লচ আর্কাইগ (একটি লেক) পাড় হওয়াও অন্তর্ভুক্ত ছিল ।   প্রশিক্ষণ দিবারাত্রি চালু থাকতো যেমন নদী পাড়াপাড়,পর্বতারোহণ, অস্ত্র প্রশিক্ষণ, খালি হাতে লড়াই,  মানচিত্র পঠন,  ছোট জলযানে অভিযান প্রভৃতি পাঠ্যক্রমের অন্তর্ভুক্ত ছিল।
৩০ টি স্বতন্ত্র দল ও ৪টি এসল্ট বিগ্রেডের সাহায্যে যুদ্ধক্ষমতা অর্জন করে কমান্ডোরা   আর্কটিক সার্কেল থেকে ইউরোপ পর্যন্ত এবং    মেডিটারেনিয়ান ও মধ্যপ্রাচ্য থেকে  দক্ষিণ- পূর্ব এশিয়া পর্যন্ত সেবা প্রদান করছিল । সমুদ্রগামী ছোট দলের অভিযান থেকে নিয়ে   ছত্রীসেনার বিগ্রেড  অবতরণের মাধ্যমে  মিত্রবাহিনীর আক্রমণ এশিয়া ও ইউরোপে বিস্তৃত করা পর্যন্ত এদের অভিযানের পরিক্রমা বিস্তৃত ছিল।   যারা কমান্ডো ছিল তাদের দ্বারাই মূলত আজকের বিশেষ বাহিনীগুলো সৃষ্ট যেমন - প্যারাসুট রেজিমেন্ট ,স্পেশাল এয়ার সার্ভিস(এসএএস) ,স্পেশাল বোট সার্ভিস । অন্যান্য স্থানে এই কমান্ডো দেরকে ব্যাপকভাবে অনুকরণ করা হয়েছে । যেমন - ফ্রেঞ্চ   ন্যাভাল কমান্ডোস, ডাচ কর্পস কমান্ডোট্রোপেন, বেলজিয়ান  প্যারাকমান্ডো বিগ্রেড,  ইউনাইটেড স্টেটস আর্মি রেঞ্জার্স,    ইউনাইটেড স্টেটস মেরিন রেইডার্স এরা সবাই কিছুমাত্রা পর্যন্ত ব্রিটিশ কমান্ডো দ্বারা প্ররোচিত  হয়েছে  ।